Къумэхэ Зарэрэ Къумэхэ Мухьадинэрэ зэратхырэмкIэ, функциональнэ стильхэм яхьылIэгъэ зэфэхьыс ыкIи зэтефын шъхьаIэхэр тхыбзэжъхэм язэгъэшIэн пылъ шIэныгъэлэжьхэр арых къэзгъэнэфагъэхэр, сыда пIомэ а бзэхэм ятхыбзэ нэшанэхэмрэ тхыгъэ литературэр зэрагъэфедэрэм игъэпсыкIэрэ охътэ чыжьэу къакIугъэм ифэмэ-бжьымэ стиль зэтефыныгъэм тыригъэхьагъэшъ ары. ТхыбзакIэхэм якъызэхэфын пылъ шIэныгъэлэжьхэм яхьылIагъэр арымэ, ахэмэ «функциональнэ стильхэр къыбгурызгъаIорэ къэушыхьатыгъэ екIолIакIэхэр яIэхэп, ахэр зэрэзэтепфыщт принципхэр къагъэунэфыгъэхэп ыкIи функциональнэу зэрэзэфыщытхэр къагъэлъэгъуагъэп». Ащ пыдзагъэу авторхэм атхы: «Функциональнэ стилыр лъэпкъыбзэм изы Iахьэу зылъытэрэмэ тэ адетэгъаштэ…» (Къумахэхэр, 1979: 7).